Lav et referat af nedenstående tekst:

Tekst:
Corona-smitten breder sig blandt de ansatte på Aalborg Universitetshospital. Nu er otte ansatte erklæret smittet med virus. Tidligere onsdag kom det frem, at en sygeplejerske på hjerte-lungekirurgisk afdeling på Aalborg Universitetshospital er blevet testet positiv for coronavirus, nu meddeler Region Nordjylland, at der er otte smittede. Der er tale om fem medarbejdere på samme afdeling; nemlig på Klinisk Biokemisk Afdeling samt to ansatte på Reumatologisk Afdeling og en medarbejder på Hjerte-Lungekirurgisk Afdeling på Aalborg Universitetshospital. Hospitalet blev bekendt med svaret på den første positive test i forrige uge. Medarbejderen blev testet, efter at vedkommende udviste symptomer på Covid-19. Herefter gik et større smitteopsporingsprogram med det samme i gang. Efterfølgende har en anden medarbejder på samme afdeling – uafhængigt af første medarbejder – vist sig også at være smittet. Og som led i arbejdet med smitteopsporing af denne er der opdaget yderligere to medarbejdere med smitte. - Vi ved, at der er tale om flere separate smittetilfælde, da noget af det smittede personale har overlappet hinanden i forhold til hjemkomst fra ferie. Vi har podet i alt 200 medarbejdere med relation til afdelingen, siger Michael Braüner Schmidt, der er lægefaglig direktør. - Den her sag viser, at det er vigtigt, at vi lader os teste massivt, især når der bliver konstateret smitte. Vores medarbejdere har handlet efter retningslinjerne og været opmærksomme på både symptomer og på at lade sig teste. Samtidig viser sagen, at smitteopsporingen virker efter hensigten og vi formoder, at smitten nu er inddæmmet, tilføjer han. Hospitalerne i Region Nordjylland forventer, at der løbende vil opstå små mindre udbrud af smitte, hvorfor der allerede er lavet omfattende beredskaber og retningslinjer for smitteopsporing. Regionen oplyser, at der ikke er konstateret coronaudbrud på nogen af regionens øvrige sygehuse.

Referat:
Fem ud af de otte smittede arbejder på samme afdeling på Aalborg Universitetshospital  - sygehus syd, oplyser Region Nordjylland.